ज्यानभन्दा ठूलो पैसा होइन भन्दै फिरौती तिर्ने निर्णय परिवारले गरे । पैसा कहाँ दिने कसलाई दिने केही टुंगो भएन । श्रेष्ठ अपहरणमा परेको कुरा प्रहरी र सर्वसाधारणलाई समेत थाहा भयो । प्रहरी उनको खोजीमा लाग्यो तर उनी कहाँ छन् भनेर कुनै सुइँको पाएनन् । प्रहरीले व्यापारी श्रेष्ठको अवस्थाबारे जानकारी दिनेलाई एक लाख रुपैयाँ पुरस्कार दिने समेत घोषणा ग¥यो, तर परिणाम शून्य रह्यो ।
